Source: https://www.monitoruldegalati.ro/sport/primul-pas-spre-titlul-pentru-csm-galati.html
Timestamp: 2019-10-19 07:34:35+00:00

Document:
Primul pas spre titlul pentru CSM Galaţi - Monitorul de Galati - Ziar print si online
Primul pas spre titlul pentru CSM Galaţi Recomandat
Marți, 16 Aprilie 2019 14:13
Finala Ligii Naţionale de hochei pe gheaţă, CSM Galaţi - ASC Corona Braşov a debutat luni seara pe Patinoarul Dunărea. Publicul gălăţean a venit în număr mare şi şi-a susţinut cu căldură favoriţii. După o primă repriză "secetoasă", echipa antrenată de Vadim Sakraichuk şi Cornel Chiriţă s-a descătuşat şi s-a desprins pe tabela de marcaj după golurile lui Zagidullin ajutat de Neznamov, rolurile s-au inversat la golul 2 marcat în superioritate numerică pentru ca Rybalko ajutat de Baskov şi Fefelov să facă 3-0. Cea de-a doua repriză s-a încheiat cu un gol controversat al oaspeţilor în min.39.59, validat după multe tergiversări de arbitrul din Belarus, gălăţenii protestând că expirase timpul de joc. Braşovenii au punctat primii în ultima treime, au forţat egalarea, dar portarul Bogdan Alexandru Popa a intervenit salvator în câteva situaţii limită. Finalul a fost incandescent, Butuchnov ajutat de Neznamov şi Zagidullin a profitat de o superioritate numerică şi a marcat, iar Zabludovscky cu sprijinul lui Rybalko şi Fefelov a declanşat sărbătoarea pe gheaţă şi în tribune. "Am avut un public extraordinar, a fost chiar un pic mai bine decât la finala cu Ciucul de acum trei ani, mai puţini, dar mai puternici, mai cu viaţă. A fost un meci greu, Corona Braşov este o echipă puternică, vrea să câştige, nu ar vrea să rateze toate obiectivele în acest sezon, le-a mai rămas un singur trofeu pentru care vor lupta. Noi ne dorim, jucăm cât putem de bine, ne dăruim cât putem de mult, avem un sistem de joc extraordinar, un grup foarte bun, chiar dacă suntem puţini, ne facem treaba şi mergem înainte. Nu facem promisiuni pentru următoarele jocuri, doar că vom lupta cât de mult se poate, toate puterile le vom lăsa pe teren", a declarat la finalul jocului de luni seara, Bogdan Alexandru Popa, portarul echipei CSM Galaţi. Rezultat final: 5-2 (0-0, 3-1, 2-1). CSM Galaţi conduce cu 1-0 la general. Cel de-al doilea joc a avut loc marţi după închiderea ediţiei.
https://www.monitoruldegalati.ro/sport/primul-pas-spre-titlul-pentru-csm-galati.html#sigProGalleria979d801c60
« Gălăţeanul David Cristian Carteputedră, de la Viva Tenis Club, a reuşit dubla în Cipru
Copiii de la Meikyo readuc la Galaţi Cupa Regelui. Medalii de aur, argint şi bronz pentru karateka gălăţeni la Naţionale »
Primul pas spre titlul pentru CSM Galaţi

References: CSM 
 CSM 
 CSM 
 CSM 
 CSM 
 CSM